paragraph_text: mini|desno|250px|Car Wu od Hana Car Wu od Hana (tradicionalni kineski: 漢武帝, pojednostavljeni kineski: 汉武帝, pinyin: Hànwǔdì, Wu Ti), (156. pr. Kr.<ref>Kao njegov datum rođenja se ponekad navodi 27. kolovoza.&ndash;29. ožujka 87. pr. Kr.), osobnim imenom Liu Che (劉徹), bio je sedmi car kineske dinastije Han koji je vladao od 141. pr. Kr. do 87. pr. Kr. Wu se najviše pamti po velikom teritorijalnom proširenju Kine pod njegovom vladavinom, kao i po tome što je na konfucijanskim principima organizirao snažnu i centraliziranu državnu upravu. U kineskoj povijesti se smatra najvećim vladarom dinastije Han i jednim od najvećih kineskih vladara uopće. Pod efikasnom upravom koju je organizirao Wu, Kina dinastije Han je postala jedna od najmoćnijih, ako ne i najmoćnija država tadašnjeg svijeta.<ref>Bo Yangov komentar u Modern Chinese edition of Zizhi Tongjian, vol. 7, i Zhao Yijev (趙翼) komentar.